NaiveNeuron/SloPal huggingface dataset:
Budaj, Ján, poslanec NR SR (2019-02-08):
Ďakujem pekne. Bolo veľmi správne, že pán poslanec ocenil vznik toho fenoménu verejného vypočutia, že sa zákon zmenil, hoci pôvodne to mal byť iba orgován, ornament, ktorý mal zakryť to, že sa nám nepodarilo zmeniť zákon, pokiaľ ide o počet poslancov potrebných na zvolenie ústavného sudcu. Pokým totiž ten počet bude iba počet vládnej väčšiny, tak je to len otlačok momentálnej moci. A bojím sa, že keď tu rozprávame o výborných kandidátoch, ktorí sú v tej necelej štyridsiatke, že rozprávame veľmi naivne, pretože ešte nevidíme výsledok. To, kde prichádzame k tomu názoru, že pod neustálymi debatami okolo Roberta Fica sa nemá cez tento, a my sa na ne sústreďujeme mnohí, nemá sa cez tento parlament premlieť do Ústavného súdu aj veľa ľudí, ktorí by tam vonkoncom nemali byť. V každom prípade ale aj poslanci, ktorí zabojovali v Ústavnom súde, si zaslúžili vašu zmienku aj fakt, že z toho, čo sa považovalo aj, aj s trojicami tejto zmeny iba za malý ústupok a za formalitu, ktorou zalepia oči verejnosti, sa stal významný prvok, pretože vždy, keď do hry vstúpi verejnosť, tak sa nám znovu pripomenie demokracia. Pripomenú sa nám pôvodné sľuby a pôvodné východiská, pre ktoré vôbec tá-ktorá inštitúcia bola vytvorená. A v tomto prípade sa nám veľmi jasne pripomenulo, že máme hľadať aj eticky, aj odborne schopného kandidáta, pričom to, že jeden z nich nespĺňa práve tie formálne stránky, nikto zrejme nepredpokladal. Čiže výborne, že ste vyzdvihli význam tejto, tejto komisie a pre budúcnosť bude iste vždy užitočná.
Glváč, Martin, podpredseda NR SR (2019-05-14):
Pán poslanec Poliačik, vám nikto neskákal do reči. Nech sa páči, ďalší v rozprave, pán poslanec Číž.
Grendel, Gábor, podpredseda NR SR (2023-05-03):
V rozprave teraz vystúpi pani poslankyňa Mária Kolíková.
Grendel, Gábor, podpredseda NR SR (2021-10-19):
Vyhlasujem teraz rozpravu za skončenú. Chce zaujať záverečné slovo pán minister vnútra? Nech sa páči.
P. Paška, predseda NR SR: (2007-03-20):
Nech sa páči, pani poslankyňa.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 144 poslancov, za 90, proti žiadny, zdržalo sa 47, nehlasovali 7. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Laurenčík, Milan, podpredseda NR SR (2020-05-19):
Vážené panie poslankyne, vážení páni poslanci, za chvíľku budeme pokračovať v rokovaní piateho dňa siedmej schôdze, ale ešte predtým pán predseda Národnej rady zvoláva grémium ihneď. (Rokovanie poslaneckého grémia.) (Po rokovaní poslaneckého grémia.)
Klus, Martin, poslanec NR SR (2023-05-25):
Ďakujem pekne za slovo, pán predsedajúci. Vitajte, pán minister, a ďakujem za odpoveď. Takisto pekne pozdravujem všetkých ostatných pánov ministrov a pani ministerky, pani podpredsedníčku vlády. Ja len veľmi krátko na doplnenie. Teším sa, že teda sa proces aktívne spustil, hoc len teda druhý týždeň ste vo vláde, a budem sa ešte viac, keď to bude naozaj verejné transparentné výberové konanie, aby naozaj sme predišli akýmkoľvek nepríjemným situáciám, ktoré som si ja sám osobne zažil, a zároveň by som sa rád ešte opýtal, hoc doplňujúcu otázku, keď hovoríte o tom, že sú to, že je to komisia pre všeobecne verejné obstará... verejné výberové konania, pardon, či takéto niečo prípadne chcete nastaviť aj pre výber komisára za Slovenskú republiku, pretože toto nás čaká po májových voľbách do Európskeho parlamentu v roku 2024. Ja osobne sa za to prihováram, ale celkom ma zaujíma vaša odpoveď.
Paška, Pavol, predseda NR SR (2013-12-11):
Faktická poznámka, pán spravodajca pán poslanec Duchoň.
J. Ďuračka, poslanec: (2009-06-18):
Za gestorský výbor bol určený Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali uvedený predmetný návrh zákona v lehote určenej uznesením Národnej rady Slovenskej republiky. Všetky výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade schváliť s pripomienkami tak, ako ich máte predložené v spoločnej správe. Gestorský výbor odporúča hlasovať o bodoch spoločnej správy nasledovne: O bodoch spoločnej správy č. 1 až 4 hlasovať spoločne s návrhom gestorského výboru schváliť. Zároveň o posudzovaní plnenia životného prostredia a o zmene a doplnení niektorých zákonov v znení neskorších predpisov, tlač 941, navrhuje gestorský výbor schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Ďakujem za slovo.
Budaj, Ján, poslanec NR SR (2016-04-18):
Ďakujem pekne za slovo, pán predseda. Chcem poďakovať pánovi Lipšicovi, že zdôraznil kľúčovú tému Slovenska a tohoto volebného obdobia. Dámy a páni, tou kľúčovou témou je boj s korupciou, o tom som presvedčený, že nikto z nás nepochybuje. Vy, ktorí držíte vládu, by ste mali mať v tomto rovnaký záujem ako my, ktorí sme v opozícii, myslím teraz ústavných činiteľov, ktorí majú mandát poslanca Národnej rady a funkcionárov Národnej rady. Mali by ste mať záujem odhaľovať ich chyby, niekedy aj prehrešky práve preto, aby vaše vládnutie bolo úspešné. K tomu by ste mohli šikovne zneužívať a využívať prácu a usilovnosť opozície. Pán Lipšic hovoril ale o tom, že vy sa to bojíte používať. Bojíte sa výborov, v ktorých by bol dostatočný počet opozičnej kapacity. Pán Lipšic hovoril o kauze, ktorú zametajú pod koberec orgány ministerstva vnútra. Čiže hovoril priamo o chorobe, o prejave rakoviny inflagranti. Ak ministerstvo, ktoré má práve takéto kauzy vyšetriť a postaviť pred súd, zametá veci pod koberec, tak v štáte Dánsko, v tomto prípade v Slovenskej republike ryba smrdí od hlavy. Občania dane platia, pracujú, zvolili si zástupcov, ale orgány ministerstva vnútra neprenasledujú porušovanie zákona. O tom hovoril pán poslanec Lipšic a tí z vás, ktorí máte, obraciam sa teraz na koalíciu, ktorí máte triezve uvažovanie, viete, že pomáha vám, pomáha predovšetkým verejnému záujmu. (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-03-24):
Pán poslanec Dostál, nech sa páči.
Šeliga, Juraj, podpredseda NR SR (2021-01-29):
Ďakujem. Pani poslankyňa Pleštinská.
B. Bugár, podpredseda NR SR: (2005-09-22):
Pán podpredseda vlády, nech sa páči, môžete zaujať stanovisko.
Hrušovský, Pavol, predseda NR SR (2011-10-21):
Ďakujem za uvedenie a odôvodnenie. Poprosím vás, pán poslanec Madej.
Laššáková, Jana, podpredsedníčka NR SR (2015-02-11):
Na vystúpenie pána poslanca s faktickou poznámkou páni poslanci Lipšic, Hlina, Mičovský a Žitňanská. Končím možnosť prihlásiť sa s faktickými poznámkami. Nech sa páči, pán poslanec Lipšic.
Grendel, Gábor, poslanec NR SR (2019-01-29):
Ďakujem pekne, pán podpredseda. Vážený pán podpredseda vlády, vážené kolegyne, vážení kolegovia, na úvod také osobné, nazvime to vyznanie. Trochu ma mrzí, že tu nesedí pani ministerka vnútra, nieže by som mal niečo proti pánovi Rašimu, a politicky možno áno, ale teraz skôr osobne myslím, ale preto, že chcel som vysloviť jednu pochvalu a jednu kritiku a viac to súvisí s osobou pani ministerky ako s pánom Rašim. Takže najprv tá pochvala. Skrátené legislatívne konanie je vždy taká citlivá záležitosť, pretože často sa v politickom boji, a je jedno, o ktorom volebnom období hovoríme, často sa využíva na rýchle, poviem to tak, spláchnutie nejakej témy, aby sa zabránilo dlhšej diskusii, aby opozícia mala menší priestor na kritiku, aby aj médiá písali alebo vysielali o nejakej kontroverznej téme príliš dlho, tak sa jednoducho príde so skráteným legislatívnym konaním a rýchlo sa to vybaví. Ale toto nie je ten prípad. Toto je skrátené legislatívne konanie, ktoré ani náš poslanecký klub nebude spochybňovať, nebude ho kritizovať a nebude hlasovať proti skrátenému legislatívnemu konaniu v tomto prípade, pretože voľby do Európskeho parlamentu sú naozaj predo dvermi, takže, a samozrejme, brexit nieže je predo dvermi, ale viac sa odďaľuje, takže je to odôvodnené a v tomto prípade si myslíme, že pani ministerka si urobila svoju domácu úlohu včas, ako mala. A teraz tá kritika. Tým skráteným legislatívnym konaním pani ministerka Saková dokázala, že ak je nejaká vec naliehavá, tak vie konať promptne a rýchlo. Rovnako naliehavá je podľa môjho názoru aj ďalšia záležitosť, a to je odvolanie pána Tibora Gašpara z postu poradcu ministerky vnútra. Po tom, ako sa jeden z vysokých funkcionárov Národnej kriminálnej agentúry pred vyšetrovateľom do zápisu vyjadril, že na pokyn bývalého policajného prezidenta pána Gašpara lustroval v policajných databázach informácie o Jánovi Kuciakovi pol roka pred jeho vraždou... (Prerušenie vystúpenia predsedajúcim.)
J. Šimko, poslanec: (2010-02-10):
Predseda Národnej rady Slovenskej republiky rozhodnutím č. 1486 z 18. januára 2010 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Navrhovateľka zákona odôvodnila predložený legislatívny návrh. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave uzniesla na tom, že predmetný návrh zákona prerokuje v druhom čítaní. V súlade so zákonom o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie. Za gestorský výbor navrhujem Výbor Národnej rady Slovenskej republiky pre sociálnej veci a bývanie, pričom odporúčam, aby ho prerokovali výbory, ktorým bol návrh zákona pridelený, v termíne do 30 dní a gestorský výbor v termíne  do 31 dní odo dňa pridelenia. Pani predsedajúca, skončil som so spravodajskou informáciou, prosím, otvorte rozpravu. Ďakujem.
Burian, Jozef, poslanec NR SR (2016-11-30):
Ďakujem. Teraz budeme hlasovať o druhom pozmeňujúcom návrhu pani poslankyne Simony Petrík.
Jurinová, Erika, podpredsedníčka NR SR (2015-05-19):
Pán poslanec Muňko.
Budaj, Ján, poslanec NR SR (2019-10-16):
Pán kolega, Rada pre rozpočtovú zodpovednosť je hlasom racionality a zdravého rozumu a tvoj príspevok tu pripomenul, pripomenul si, a to je veľmi užitočné práve v tejto chvíli, aká bola vlastne genéza tej ilúzie, ktorú vládu tuná pred rokom predložila, necelým rokom, že bude mať nulový deficit. Bolo to od počiatku populistické gesto a varovania Rady pre rozpočtovú zodpovednosť, že ide o iba politickú hru, sa potvrdili. Samozrejme, vládna koalícia ignorovala aj ďalšie varovania a tento parlament sa premenil na doslova jarmok márnosti, kde sa rozdáva a nakupujú volebné hlasy. Ja chcem využiť túto poznámku, lebo už sa neprihlásim do rozpravy, keďže je po 19.00 hodine, na to, aby som poďakoval predsedovi Rady, pretože zostal majákom racionality v svete, v ktorom už neviete, či máte veriť Generálnej prokuratúre, či sa dá ešte veriť tajným službám, komu sa v tejto krajine dá veriť. Ja si volím to, že spolieham na to, že Rada pre rozpočtovú zodpovednosť si neprihrieva polievku a každý rok bude robiť zatiaľ to, tak pod vaším vedením vždy bolo, poctivo svoju robotu, prečo ju, prečo bola zostrojená. Chcem vám za to poďakovať. Ešte jedna poznámka. Na vašom hlase som vybadal, že je to naozaj únavná úloha, pripomínať rok čo rok zdravý rozum práve na tomto ponurom mieste... (Prerušenie vystúpenia časomerom.)
Hargaš, Ján, poslanec NR SR (2024-01-23):
Ďakujem za slovo, pán predsedajúci. Pán Pollák, vy ste sa venovali tomu, že skrátené legislatívne konanie nám neprinesie dobrý výsledok, pretože v tom zákone budú nedostatky. Sama koalícia sa z tohto usvedčuje, že už minulý týždeň tu opravovali ďalší zákon, ktorý prehnali cez skrátené legislatívne konanie. Čiže ja naozaj si myslím, že aj v tomto zákone vzhľadom na ten proces, ktorý si koalícia zvolila, jednoducho budú chyby. A začíname ďalší týždeň rozpravy o tomto zákone. Možno bežní ľudia si myslia, že teda opozícia tu len sedí a zdržuje. Nie, opozícia už niekoľko dní sa pýta konkrétne otázky a nedostáva odpovede. Tu neprebieha diskusia, tu prebieha to, že opozícia kladie relevantné otázky k dôvodnosti skráteného legislatívneho konania a koalícia vytrvalo mlčí, až na jedno vystúpenie ministra a dve faktické poznámky, a jednoducho tie otázky nie sú zodpovedané. A ja by som chápal, keby takto držali bobríka mlčania, keby sme sa pýtali na predpoveď počasia alebo na horoskopy, alebo niečo, niečo podobne absurdné, my sa pýtame relevantné otázky súvisiace so skráteným legislatívnym konaním. Čiže využijem to, že tu máme aj pána ministra, pretože stále verím tomu, že je tam nejaká pravdepodobnosť, že on má nejakú frekvenciu vystúpení a to jediné vystúpenie zatiaľ sa udialo v utorok a dnes je tiež utorok, tak si vravím, že možno šanca existuje. A rád by som mu pripomenul nezodpovedané otázky a poprosil by som ho, aby ich adresoval vo svojom vystúpení, ak také ešte plánuje. Za prvé, ako je to s tým listom Európskej komisie? Vy hovoríte, že to musíme robiť, lebo bude, budú pokuty z Komisie. Komisia hovorí, že to nemáme robiť. Za druhé, kde sú tie rozhodnutia Ústavného súdu, na ktoré sa stále odvolávate? A za tretie, kto z odbornej obce podporuje skrátené legislatívne konanie v tomto prípade? Ďakujem.
Senko, Ján, poslanec NR SR (2015-07-01):
Vážený pán predseda v rozprave vystúpili dvaja poslanci, pričom bol podaný jeden pozmeňujúci a doplňujúci návrh. Vzhľadom na to, prosím, teraz dajte hlasovať o skrátení lehoty podľa § 83 ods. 4 rokovacieho poriadku.
P. Hrušovský, podpredseda  NR SR: (2002-02-12):
(Hlasovanie.) 110 prítomných, 15 za, 18 proti, 76 sa zdržalo, 1 nehlasoval. Neschválili sme bod 6 z pripomienok pána prezidenta.
Šmilňák, Martin, poslanec NR SR (2023-12-18):
Vážený pán kolega Lackovič, spomínate na politické strany a náš politický zámysel vo vzťahu k športu, pred voľbami naše deklarácie a ste prekvapený a nerozumiem vášmu prekvapeniu, ste prekvapený, že dve najsilnejšie strany dnes robia niečo úplne iné ako sväto-sväte tvrdili pred voľbami. Ako keby, ako keby na tom nejako záležalo SMER-u alebo HLAS-u. SMER si veľmi nedal záležať na predvolebnom programe a skôr iné programy vykrádal a, ale keď kopíroval niečo zmysluplné, aj keď som netlieskal, ale myslel som si, no, keď skopírujú niečo, čo pripravili iní odborníci, tak aspoň neurobia toľko škody. A ten napríklad český ústredný orgán štátnej správy, tú Národní sportovní agentúru, my sme konzultovali s premiérom, s ostatnými ľuďmi v Čechách, ako to funguje a tak ďalej, tak ja som sa aj celkom tešil, že šport dostane nejakú... alebo serióznejšie postavenie a že začne na Slovensku fungovať. Ale keby aspoň ten SMER vykrádal veci poriadne a dobré veci zaviedol do života, tak ich možno aj pochválime dneska, lenže oni dnes zapreli aj nos medzi očami, keď ste si všimli. Oni vedia, že to nebude fungovať, že šport sa dostane do korupčnej zóny, tam, tam má SNS celkom dobré tieto skúsenosti, že bude riadený zištne a neefektívne, ale to je daň za lojalitu zlepenca, ktorý s pôvodnou SNS-kou nemá veľa spoločné. A tak to pripomeňme športovcom, že šport ide dole vodou. V tejto koalícii ide šport dole vo... (Prerušenie vystúpenia časomerom.)
Blaha, Ľuboš, poslanec NR SR (2014-02-11):
Pán kolega Procházka, ja sa priznám, mňa ste mimoriadne sklamali týmto prejavom, teda bez toho, že by som si vás nevážil. Ja si vás naozaj vážim ako odborníka v mnohých veciach. Ale načo takéto prejavy? Však vy ste nádejný kandidát na prezidenta a potom dôjdete sem s takýmto sterilným slohovým cvičením. Vy vyčítate pánovi Lajčákovi, že on predložil ministerský materiál, ktorý je povinná jazda?! Však toto bola taká povinná jazda, mechanicky čítané frázy, floskule, však ste si to mali aspoň bez toho textu trošku niečo povedať také prezidentské, ale toto bolo naozaj. Ja mám skôr pocit, že vy ten parlament vnímate ako taký otravný hmyz, lebo vám bráni v tom, aby ste boli na kampani. Ale obávam sa, že takéto prejavy vám príliš teda nepomôžu. Ja napríklad si neviem predstaviť, že by som išiel do témy, v ktorej sa nevyznám, že by som sa tu venoval poľnohospodárstvu alebo niečomu. Ale vy sa očividne v tejto téme, v tejto téme neorientujete, a preto ste to asi aj čítali a preto to bolo tak strašne slabé. Ako o konvente hovoriť, že to bola iba oficiálna recepcia, však tie skupiny prebiehajú, ony sú neustále, máte možnosť tam ísť. Vy ani neviete, ako ten Národný konvent, akú má štruktúru, ako prebieha, však tam niekedy choďte. O Poľsku, že je strategický partner, o tom nikto nepochybuje, však sa bavíme o V4. Kde ste nechali Čechov, kde ste nechali Maďarov? Ako to sú niekedy také insitné úvahy, ja neviem. Ale, samozrejme, aj z hľadiska toho národného parlamentu, posilňovanie národného parlamentu v Európskej únii predsa nestojí na jednom úradníkovi, aj keď považujem to, že to Sulík zrušil, za mimoriadne veľkú stupiditu, ale napriek tomu si myslím, že oveľa inšie formáty sú ďaleko dôležitejšie, napríklad COSAC alebo, však sú tu obrovské materiály, ktoré hovoria o tom, ako posilniť národné parlamenty. S ministrom diskutujeme tieto veci. Nikdy ste sa k tejto téme nevyjadrovali, a keď sa k nej vyjadríte, tak prečítate tieto floskule, frázy, mechanicky, sterilne, bez života. Tak strašne slabý prejav, že naozaj až mi chýbal kolega Hlina, ktorý by to trošku oživil, lebo toto bolo strašne zle, sorry.
Grendel, Gábor, podpredseda NR SR (2023-05-09):
Ďakujem pekne. Dávam slovo spoločnému spravodajcovi z výboru pre vzdelávanie, vedu, mládež a šport pánovi poslancovi Augustínovi Hambálkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Sulík, Richard, predseda NR SR (2011-07-07):
Ďakujem. S faktickou poznámkou sa prihlásil jeden poslanec. Uzatváram možnosť. Pán poslanec Novotný, máte slovo.
Hlina, Alojz, poslanec NR SR (2015-11-11):
Ďakujem pekne. Ja teda by som dal taký aj konštruktívny návrh, keď už ten návrh toho zákona tu je. Tak v tej Rimavskej Sobote tá automobilka nebude. Ale ja mám taký jeden návrh, viete, ak existuje ten dopyt, mala by sa vytvoriť aj ponuka. A pokiaľ je v tejto krajine dopyt po čítačkách peňazí, ja navrhujem naozaj prípadne aj výzvu, že ak by niekto sa chcel ubrať tým smerom, že čo by sa dalo predať, vyzerá to tak, že na Slovensku by išli čítačky peňazí. Takže ak by vznikla niekde v Rimavskej Sobote taká malá fabrička, ja by som tipoval, že by to vydalo na takú malú fabričku na čítanie peňazí, tak verím, že prípadne ministerstvo to podporí. Rovnako aj kolega, ktorý odchádzal mi hovoril, že vyzerá to tak, že aj hliníkové fólie by našli odbyt. A dokonca poďme tu aj širšie. Ja by si dokonca vedel predstaviť, že by sme sa mohli zapísať aj do svetovej histórie aj ako výskumníci a vedci. A ja by som prípadne, pán minister, dal do pozornosti, či by ste nevyhlásili nejakú výskumnú úlohu, ako urobiť takú čítačku peňazí nehlučnú. Viete, je dopyt po tom, lebo to ruší. A naozaj keby naši výskumníci a vedci vytvorili nehlučnú čítačku peňazí, tak nielenže by to ocenili manželky našich niektorých politikov, lebo ja si myslím, že by to malo celosvetový dopad. Naozaj mafiáni a všelijakí korupčníci z celého sveta by boli vďační slovenským výskumníkom, ako im takto zjednodušili život, a za to, že vyvinuli nehlučnú čítačku peňazí. A naozaj my sa inšpirujme, ak teda veci sa javia tak, ako sa javia, a je tu dopyt po takomto zariadení, vieme, ako by sa to dalo vylepšiť. Pán minister, naozaj v dobrom dávam do pozornosti, prípadne aj niekto z vašich či by sa na to nepodujal... (Prerušenie vystúpenia časomerom.)
Bugár, Béla, doterajší podpredseda NR SR (2012-04-04):
Mária Ritomská.
Kollár Boris, predseda NR SR (2021-09-21):
Prosím, prezentujme sa a hlasujeme. (Hlasovanie.) Prítomných 133 poslancov, za 123, proti 2, zdržali sa 8. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Nikto. Vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Cmorej, Peter, poslanec NR SR (2021-11-11):
Pán predsedajúci, o pozmeňujúcom návrhu pani poslankyne Bittó Cigánikovej, ktorý je označený číslom 3, nie je možné hlasovať, keďže bol prijatý pozmeňujúci návrh pani poslankyne Záborskej a zmeny v ďalších bodoch pozmeňujúceho návrhu spolu obsahovo súvisia.
Glváč, Martin, podpredseda NR SR (2018-02-09):
S reakciou pán minister, nech sa páči.
Pellegrini, Peter, predseda NR SR (2015-11-24):
Pán poslanec Kovačócy.
Bublavý, Dušan, poslanec NR SR (2016-09-22):
Pán kolega Osuský, keďže si ma pekne oslovil, tak preto ešte raz reagujem, už nechcel som do rozpravy ani do faktických, ale musím upozorniť na toto, čo moja predrečníčka hovorila ohľadom toho práva veta. Veď zriaďovateľ, aby nemal možnosť, ten, ktorý dáva finančné zdroje, najviac finančných zdrojov, aby fungovali školy, aby nemohol zabezpečiť riadny chod školy, lebo ak príde k nejakým kolíziám? Veď to by bolo ozaj nespravodlivé. Viete, koľko teraz sme museli zlučovať alebo rušiť škôl ako zriaďovatelia? A to sú bolestivé, bolestivé naozaj záležitosti a aby to fungovalo, zodpovedá zriaďovateľ. A ak niečo spraví zlé, tak sa bude zodpovedať, či už dotyčný primátor, starosta alebo predseda samosprávneho kraja. Nedostane dôveru od ľudí, ak ich sklame. Ja si myslím, že naozaj treba zriaďovateľovi nechať tie možnosti, aké má. Prečo nie sú zrovnoprávnené možnosti, ako sú na cirkevných školách? Veď sa na to pozrime. Tam má takisto zriaďovateľ väčšiu možnosť ovplyvňovať rady školy. A prečo by sme my obecné, štátne školy nemali tú istú možnosť ako zriaďovateľ cirkevných škôl?
Pellegrini, Peter, predseda NR SR (2015-04-15):
Pán poslanec Hlina.
M. Číž, podpredseda NR SR: (2007-12-11):
(Hlasovanie.) Prítomných 140 poslancov, za návrh 95 poslancov, proti 13 poslancov, zdržalo sa 32 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca, pristúpime k hlasovaniu o návrhu predsedu na pridelenie výborom a určenie gestorského výboru. Máte slovo.
Jurinová, Erika, podpredsedníčka NR SR (2015-01-29):
Pani poslankyňa Tomanová.
Jurinová, Erika, podpredsedníčka NR SR (2013-05-30):
Ďakujem pekne, pán spravodajca. Otváram všeobecnú rozpravu. Do rozpravy som dostala písomnú prihlášku za klub Obyčajní ľudia a nezávislé osobnosti poslanec Igor Matovič. A ďalej sa do rozpravy písomne prihlásil pán poslanec Alojz Hlina. Dávam slovo prvému prihlásenému rečníkovi. Nech sa páči, pán poslanec Matovič.
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 136 poslancov, za žiadny poslanec, proti 52, zdržalo sa 84. Uvedený návrh sme neschválili.
B. Bugár, podpredseda NRSR: (2004-12-03):
M. Maxon, poslanec: Pán predseda výboru, hovoríme presne o tom istom. A aj ten problém rovnakým spôsobom chápeme. Ale vo svojom prvom vystúpení ste povedali, že vy teraz bojujete o to, aby malé obce prežili, a vo svojom druhom vystúpení ste povedali, ako fantasticky tá fiškálna decentralizácia bola spravená. A prepáčte, dnes, pár dní pred rozpočtovým rokom, diskutovať o tom, aké kritéria a aké parametre tie kritéria budú mať, ja považujem za absolútne neakceptovateľné. Predsa miestna a obecná samospráva v tejto chvíli zostavuje svoje rozpočty, na základe čoho tie rozpočty zostaví? Ak rozhodujúcim príjmom je daň z príjmu fyzických... (Hlas v rokovacej sále.) A kritériá, tieto subjekty, od ktorých dokonca očakávame viacročné rozpočtovanie, tieto kritériá ešte nepoznajú. Takže, pán predseda, ja som presvedčený, že hovoríme o tom istom, len vy v jednej časti hovoríte, ako ste to spravili perfektne a v druhej časti hovoríte, ako ste to zachraňovali. A že to má teraz z môjho pohľadu parametre politického kupčenia, to mi v žiadnom prípade nemôžete zazlievať.
Blaha, Ľuboš, poslanec NR SR (2012-05-15):
Ďakujem pekne. Pán kolega Sulík, podľa mňa váš príhovor bol dôkazom toho, aké je dobré, že nám nevládnu účtovníci, pretože na vládu je potreba štátnikov a politikov, pretože keby o všetkom rozhodovali iba účtovníci, dopadlo by to tak, že vy by ste si pred dvoma rokmi povedali, že treba, aby živelne skrachovalo Grécko. A podľa vašich predstáv by ste si len vyčiarkli účtovnú položku Grécko. No ale tak to nefunguje, vy ste nezarátali politické náklady, sociálne náklady, ekonomické náklady, aké by to malo na eurozónu, vy ste si len vyčiarkli položku Grécko. To už je len úžasná úvaha, naozaj klobúk dole, nazval by som to vašimi slovami, „diletantično” vypracovaná. No a čo sa týka toho, čo ma naozaj mrzí, to je to, že slovenskí liberáli a liberálne strany, veľmi významný prúd v európskej politike, sa dneska dávajú do jednej rodiny s takými politikmi ako Le Pen, talianski fašisti, zo Zlatého úsvitu v Grécku, Praví Fíni a podobne. Je naozaj na zamyslenie celý slovenský liberalizmus. Ďakujem.
P. Hrušovský, predseda NR SR: (2003-06-18):
vládneho návrhu zákona, ktorým sa mení a dopĺňa zákon Národnej rady Slovenskej republiky č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov , ktorý prerokúvame ako tlač 206. Prosím, aby z poverenia vlády Slovenskej republiky predmetný návrh zákona uviedol a odôvodnil pán minister kultúry Rudolf Chmel. Pán minister, máte slovo.
P. Paška, predseda NR SR: (2008-09-10):
(Hlasovanie.) 141 prítomných, 102 za, 10 proti, 27 sa zdržalo, 2 nehlasovali. Návrh sme prijali. Teraz pán poslanec Rehák uvedie v prvom čítaní hlasovanie o vládnom návrhu zákona o poplatku za udržiavanie platnosti patentu, o poplatku za udržiavanie platnosti európskeho patentu s účinkami pre Slovenskú republiku a o poplatku za udržiavanie platnosti dodatkového ochranného osvedčenia na liečivá a výrobky na ochranu rastlín a o zmene niektorých zákonov , tlač 693.
Tomanová, Viera, poslankyňa NR SR (2011-02-08):
Ja som reagovala na pána Matoviča... (Prerušenie vystúpenia predsedajúcim.)
Suja, Miroslav, poslanec NR SR (2023-02-16):
Ďakujem za slovo. Túto istú informáciu mám aj ja. Ja nemám problém s tým, aby sme tak isto počkali. Ja si myslím, že vyhovárať sa na nejaký rokovací poriadok... tri roky sa tu poriadne nedodržiava rokovací poriadok, tak si myslím, že jeden deň navyše to už nezachránime. Neviem, o čo pánovi Šeligovi ide. Ja súhlasím s tým, čo povedali predrečníci. Poďme, nech sa to vyfarbí, nech sa to ukončí. Prezidentka na to vyzýva. Ľudia si toto nezaslúžia. To fakt takýto prístup... (Prerušenie vystúpenia časomerom.)
Laššáková, Jana, podpredsedníčka NR SR (2014-11-09):
Na vystúpenie pána poslanca s faktickou poznámkou pán poslanec Mikloško. Končím možnosť prihlásiť sa s faktickými poznámkami. Nech sa páči, pán poslanec.
Vašečka, Richard, poslanec NR SR (2022-02-02):
Ďakujem za rozpravu, hlasovanie bude dnes o 17.00 hod. Ďakujem.
Bugár, Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 141, za 139, 1 sa zdržal, 1 nehlasoval. Návrh sme schválili. Prosím teraz pána poslanca Vavreka, aby uviedol hlasovanie v prvom čítaní o návrhu poslancov Sárközy, Bugára, Bastrnáka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania (tlač 1236). (Hlasovanie o návrhu poslancov Národnej rady Slovenskej republiky Irén Sárközy, Bélu Bugára a Tibora Bastrnáka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov , tlač 1236.)
Kotleba, Martin, poslanec NR SR (2016-10-26):
Ďakujem, pán predseda. V súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet a ústavnoprávny výbor. Za gestorský výbor navrhujem Výbor Národnej rady pre financie a rozpočet a zároveň odporúčam, aby výbor uvedený návrh prerokoval do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, otvorte rozpravu k uvedenému návrhu zákona.
Verešová, Anna, poslankyňa NR SR (2019-05-21):
Ďakujem pekne. Samozrejme, že som nemyslela, že teraz v tejto chvíli nič nerobiť, a takisto si nemyslím, že stratégie majú tu byť, robiť a koncepcie majú tu byť urobené pre stratégie a koncepcie, čo často sa asi aj stávalo, aj stáva. V Žilinskom kraji si uvedomujeme napríklad pri sociálnych službách, pri koncepcii, ktorú tvoríme, že jednak musíme hasiť to, čo sa teraz deje, a to je neskutočne veľa žiadostí na pobytové služby pre chorých a seniorov, ale zároveň okamžite treba štartovať ten dlhodobý proces a dlhodobú víziu, aby sme ich nakoniec podporili, tú rodinnú opateru, opateru v rodinách. Lebo ako pri najlepšej vôli mi nehovorte, že sme schopní zabezpečiť všetkým o tých 40 rokov, keď ich bude takýto obrovský počet, všetkým seniorom žiadosti, keď si dajú žiadosť o pobytovú službu. Takže už teraz musíme naštartovať aj terénnu službu a pripravovať sa na to, čo bude o desať, o dvadsať rokov. Takže existujú teda krátkodobé a dlhodobé ciele. Ja si myslím a ja viem aj teraz, že máme stratégie a koncepcie, ja o tom viem, na všetkých tých rezortoch. Len otázkou je, že ako vieme ich prerobiť, teda na tie drobné rozmeniť, na tie drobné rozmeniť. To, to je dôležité. Často sa naozaj tento papier robí iba pre papier. A ja som včera zachytila tu takú myšlienku pri rozhovore s jedným pánom, ktorý mi povedal, že mať hodnotu za peniaze je strašne fajn vec, aj na Žilinskom kraji sme také oddelenie zriadili, aby sme efektívne narábali s finančnými prostriedkami verejnými, a on mi povedal, že ešte taký vyšší level je že hodnota na človeka. A veľmi mi to odvčera chodí po hlave v rozume, že presne o tomto to je, že môžeme aj efektívne narábať s peniazmi, ale mal by to pocítiť ten konečný užívateľ, a to je každý občan Slovenskej republiky. Snáď sa toho dožijeme.
V. Veteška, podpredseda NR SR: (2003-04-09):
Máte slovo. Nech sa páči.
Cicoň, Antonín, poslanec NR SR (2012-10-17):
Pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Laurenčík, Milan, podpredseda NR SR (2021-09-29):
Pani poslankyňa Jana Žitňanská s faktickou poznámkou.
Tomanová, Viera, poslankyňa NR SR (2011-05-18):
Ďakujem pekne, pán predsedajúci. Pán poslanec Kaník, ja žasnem, ale vy donekonečna budete manipulovať a hovoriť veci, ktoré spolu nesúvisia. Evidovanú mieru nezamestnanosti je podľa, ktorou a ktorú ste zaviedli vy v roku 2000 v nadväznosti na Zákonník práce v roku 2004 a vy spolu s pánom Beblavým ste rozpisovali úradom práce, koľko ľudí majú vyradiť z evidencie nezamestnaných pre nespoluprácu a rozdiel medzi nezamestnanosťou vykazovanou v rokoch 2000, 2001, 1999, 1998 a následné roky, dokiaľ ste nezačali vykazovať evidovanú mieru nezamestnanosti, je v tom, že evidovaná miera nezamestnanosti hovorí o okamžite disponibilných zdrojoch, to sú, to je predsa podstatne nižší počet nezamestnaných ako skutočne evidovaný nezamestnaný na úrade práce. Takže, prosím, nezavádzajte tu, nezmiešavajte jablká s hruškami, pretože aj my vieme manipulovať s číslami. To je jedna vec. Na druhej strane, vaše znižovanie spočívalo v tom, že ste jednoznačne vyraďovali ľudí pre nespoluprácu, ešte ste to dokonca percentuálne mesačne jednotlivým úradom práce nadirigovali písomne. My sme tieto listy zachytili, my sme ich v roku 2004, 2005 dokonca prezentovali. Ak sa vrátite do tlače, tak to nájdite a nájdete aj fotokópiu. Dokonca ste prepustili zamestnankyňu, ktorá to akýmsi spôsobom vraj prezradila, hoci sme to od nej nemali. Takže to je jedna vec. Na druhej strane – mám málo času, ale poviem – výpovedná doba, odstupné predstavujú v pracovnom práve dva odlišné inštitúty s rozdielnym obsahom a funkciou, ktoré nemožno účelovo spájať ani zamieňať. Toto rozlíšenie vyplýva priamo z Dohovoru Medzinárodnej organizácie práce 158/1982, ktorým je Slovenská republika viazaná. Odporúčam naštudovať.
Pellegrini, Peter, podpredseda NR SR (2020-07-07):
Ďakujem veľmi pekne. Na vaše vystúpenie sedem poslancov. Ako prvý pán poslanec Dostál, nech sa páči.
Viskupič, Jozef, poslanec NR SR (2013-03-22):
Ďakujem. Tvoj dlhý prejav Maťo, pán poslanec Fecko, bol tak, ako sme u teba zvyknutí, ak sa jedná o tvoju agendu, možno až tak hlboko, tak hlboko odborný, že ja by som bol nerád, aby sa stratili dve zásadné veci. Chcel by som, keby si mohol v záverečnom slove povedať, že prečo je drobenie, to, čo si niekoľkokrát spomenul, prečo je drobenie takým problémom a prečo si myslíš, že toto je skutočne nedobrý stav. No a druhé, čo už tu spomínal si ty a niektorí tvoji predrečníci, je ten, tá problematika predkupného práva. Treba naozaj a na plné ústa povedať, že niekto tu môže, ak toto právo nebude zabezpečené, pofidérnymi a pokútnymi spôsobmi dostať slovenské lesy či už do zahraničného vlastníctva, alebo, či, alebo do vlastníctva niekoho, kto pokútnym spôsobom vie, akým spôsobom to funguje v týchto spoločenstvách, a pokútnym spôsobom nebude informovať ostatných vlastníkov a dostane sa k riadiacim a rozhodovacím mechanizmom v týchto spoločenstvách. Treba to povedať na plné ústa, čo riskujeme, ak ten, ak toto predkupné právo nebude zabezpečené. Ďakujem.
Vons, Peter, poslanec NR SR (2020-11-25):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslankyne Jany Žitňanskej.
Grendel, Gábor, podpredseda NR SR (2023-02-14):
Prezentujme sa a hlasujme. (Ruch v sále a zaznievanie gongu.) (Hlasovanie.) Prítomných 130 poslancov, za 12, proti 3, zdržalo sa 111, nehlasovali 4. Konštatujem, že sme tento návrh neschválili, a teda Národná rada nebude pokračovať v rokovaní o tomto návrhu zákona. Opäť prosím pána poslanca Jána Blcháča, aby uviedol hlasovanie v prvom čítaní o návrhu poslanca Čepčeka na vydanie zákona, ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov (tlač 1366), bod 86 schváleného programu. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 1366.)
Vašečka, Richard, poslanec NR SR (2021-09-21):
Ďakujem za slovo, pán predsedajúci. Takisto ďakujem pani kolegyni Márii Šofranko za vystúpenie a som veľmi rád, že aj celá táto debata už – pre tých, ktorí prichádzajú, vlastne preberáme tretí zákon z dielne ministerstva školstva, ešte nás čakajú dva v druhom čítaní –, že celá táto debata je naprieč politickému spektru kultivovaná, vystúpenia sú k veci, a takto to chceme aj udržať, minimálne hovorím za náš výbor pre vzdelávanie, vedu, mládež a šport, že je dobré, aby sme si uvedomili, tak ako pani kolegyňa povedala vo vystúpení, že ide o deti, ktoré majú nejaké svoje potreby, nejaké svoje problémy ich rodiny a my sme tu pre nich a máme sa spolu o tom rozprávať. Môžme mať rôzne názory na niektoré riešenia na niektoré postupy, ale tu sa netreba biť alebo hádať, tu treba proste hľadať riešenia aj pri tvorbe tohto zákona, nebola to ľahká cesta, boli dve medzirezortné pripomienkové konania, bolo veľa rokovaní a sme v prvom čítaní, čiže predpokladám, že rokovania aj budú, aj my dostávame ďalšie podnety k niektorým týmto veciam a som rád, že niektoré veci, na ktoré sme nevedeli nájsť zhodu a mohli by vytvárať nejaké napätie, tak nakoniec neboli zaradené, naopak, niektoré tam boli pridané. Čiže je tu priestor na to hľadanie tých najlepších riešení. Ďakujem.
Blaha, Ľuboš, podpredseda NR SR (2023-12-14):
Na faktické poznámky bude reagovať pán poslanec Richard Vašečka, nech sa páči.
Blanár, Juraj, podpredseda NR SR (2023-05-24):
Otváram všeobecnú rozpravu, do ktorej som neobdržal písomnú prihlášku, preto sa pýtam, kto má záujem sa prihlásiť ústne do rozpravy, môže tak urobiť teraz. Konštatujem, že okrem pani navrhovateľky nikto viac. Uzatváram možnosť prihlásiť sa do rozpravy a udeľujem jej slovo. Nech sa páči, pani poslankyňa Kozelová.
Blanár, Juraj, podpredseda NR SR (2021-03-31):
Pán poslanec, ak máte záujem, radšej preložíme po hlasovaní vaše vystúpenie?
Figeľ, Ján, podpredseda NR SR (2015-09-25):
Ďakujem veľmi pekne. Pán spravodajca, chcete sa vyjadriť? Nie. Prerušujem rokovanie o tomto bode programu. Môžeme ešte skúsiť uviesť prvé čítanie o vládnom návrhu zákona o verejnom obstarávaní a o zmene a doplnení niektorých zákonov . Je to návrh zákona pod tlačou 1731 a návrh na jeho pridelenie na prerokovanie výborom je v rozhodnutí č. 1701. Pán minister, nech sa páči, uveďte tento návrh.
Hlina, Alojz, poslanec NR SR (2014-10-16):
Ja ďakujem pekne. Môžem si za to sám, však som vedel, do čoho idem. A presne tak to dopadlo, hej, že už z reakcií aj trebárs pána Lipšica je jasné, že jak to bude chápané. Pomýlené je to úplne, keď ho niekto pozorne počúval, v niečom úplne inom. V chápaní toho, čo je prejavom občianskej statočnosti, čo je plnenie si svojich povinností, čo je kverulantstvo, čo sú rôzni špekulanti, čo je proste chyba zákonov, čo je systémové zlyhanie. Viete, vytiahnuť z toho, a presne toho, ale do toho som s tým šiel. Viete, ja som kľudne mohol ísť dneska aj chrániť Tiberiov chrám, ale som tu a som urobil možno pre niekoho politickú chybu, lebo budem prezentovaný ako ten, kto je proti tomu, aby korupcia bola vymietená. Viete, to bude akože, je tu zákon, ktorý vymieti korupciu a Hlina bol proti (povedané so smiechom), aj Kuffa bol proti. A bojovníci, boží bojovníci tu v zástave, vo vetre stáli a obhájili to. Ale to, že je to blbosť, to už po týždni nikoho nebude zaujímať, samozrejme, ale teraz to treba odprezentovať úplne, proste terminologicky, aby to sedelo. Vedel som, do čoho idem, som s tým zmierený. Nedalo mi to, lebo cítim takú, by som povedal, že určitú zodpovednosť, hej? My máme veľa vecí pomýlených. Číňania hovoria, dokonca to viem aj po čínsky: „Šá dží džín chóu.“ (Pozn. red.: foneticky zápis, ako to rečník vyslovil.) To je: „Zabi sliepku, aby si vystrašil opicu.“ Ono to platí aj reverzne, hej? Keby ste vy boli Melicherčíkovú zamestnali, ja myslím, že ju pani Radičová zobrala, keby ste vy boli Žarnaya zobrali teraz niekde, tak by ste urobili ďaleko viac, ďaleko viac by ste urobili pre dobro tejto krajiny, ako keď tu predložíte tento nedoko..., nieže nedokonalý, dobre, tak som diplomat, nedokonalý zákon s obrovskými chybami. Ďakujem pekne.
Bugár, Béla, podpredseda NR SR (2016-09-21):
Pán poslanec, viete, pani poslankyňa podala iný návrh. Keby povedala, že chce hlaso... Pani poslankyňa, keby ste povedali, že chcete hlasovať aj, aj, tak by sme hlasovali. Vy ste, ja som to zobral ako určité upresnenie, že zajtra o piatej chcete hlasovať, o tom som dal hlasovať. Keby ste v tom momente povedali, že ešte máte ďalší návrh, tak, samozrejme, mohli by ste aj o tom hlasovať. Výsledok by bol taký istý. Keď Národná rada, samozrejme, nechce postúpiť alebo posunúť hlasovanie na piatu kvôli tomu, že zajtra už o týchto veciach sa rokuje v zahraničí, tak asi viete, že to potom nepostúpi alebo neposunie ani na budúci týždeň. Ale dobre, je to určite zaprotokolované, pán poslanec. Pán poslanec Viskupič, nech sa páči.
Kuffa, Štefan, poslanec NR SR (2023-05-03):
Ale veď to bol úvod, to bol úvod a ja chcem reagovať na predrečníka. Poprosím vrátiť čas. (Reakcia z pléna.) No reagujem. No reagujem, reagujem, lebo to súvisí. No jak, on mi nevidí, predsedajúci, do hlavy. Je to neslušné, že ma takto prerušil a skáče mi do kontextu. Dobre, budem pokračovať. Pán minister, niekoľkokrát ste boli predrečníkom tuná oslovený a okrem iného tu bolo vyzdvihnuté tá skutočnosť, že šoféri, ktorí sú pod vplyvom alkoholu, že sa zvyšuje trest. Skúsme sa zamyslieť nad takouto vecou. Ja som tiež nad tým rozmýšľal, pretože to nemá konca kraja, tu už boli predkladané návrhy zákonov, že zobrať vec, auto a podobne. No nie, ja mám jeden, jeden tip a skúste sa zamyslieť nad, nad tým a možno v druhom čítaní, a to je tá skutočnosť, ak pod vplyvom alkoholu ty šoféruješ a zabi... usmrtíš osobu, doživotne ti zoberieme vodičský preukaz, viac jazdiť nebudeš. Nebudeš, si skončil, skončil si, urobíš to raz. Ak usmrtíš osobu, si skončil. A čo sa týka priestupku a krádeže, myslím si, že tento návrh konkrétne toto je dobrý, pretože tých 260 eur pri dnešných cenách aj to je nízko. Samozrejme, tú dôchodkyňu, dôchodkyni si ukradol euro? Musíš jej vrátiť a násobok toho, dve eurá, päť eurá, tak desať eur vrátiť. Ale tých 500 eur je, naozaj si myslím, že primerané, dovolím si možno povedať, že aj nízke, lebo všetko sú trestné činy jak je nad 260 eur... (Prerušenie vystúpenia časomerom.)
Sulík, Richard, predseda NR SR (2010-12-01):
Ďakujem. Pani poslankyňa Gibalová.
Pročko, Jozef, poslanec NR SR (2024-01-18):
Ďakujem veľmi pekne. Ja by som chcel povedať, že by ste sa mali ospravedlniť celému plénu, že ste boli telefonovať, keď sa tu nesmie telefonovať, takže verím, že ste sa za toto ospravedlňovali.
F. Mikloško, poslanec: (2008-10-28):
Chcem sa poďakovať poslancom Szigetimu, Sárközy, Lipšicovi, Miklósovi a Frešovi, že tu v piatok veľmi poctivo sedeli pri preberaní tohto. (Hlas z pléna.) Miklósovi, áno. A pánom z koalície sa neodvážim poďakovať, lebo neviem, či nebudete mať za to zle. Čiže ďakujem poslancom z opozície iba.
Sabolová, Mária, poslankyňa NR SR (2011-09-14):
Ďakujem pekne za slovo. Pán predsedajúci, v rozprave boli predložené dva pozmeňujúce návrhy, preto vás žiadam, aby sme hlasovali o skrátení lehoty podľa § 83 ods. 4 pre tieto pozmeňovacie návrhy pána poslanca Fecka a Sabolovej. Dajte hlasovať.
Figeľ, Ján, podpredseda NR SR (2014-03-26):
Ďakujem pekne. Aj za stotožnenie. Takže hlasovať o tomto návrhu sa bude nie v utorok, ale v stredu. Vyhlasujem, teda prerušujem rokovanie o tomto bode programu a následne pristúpime k prvému čítaniu o návrhu poslancov Miroslava Kadúca, Igora Matoviča, Eriky Jurinovej na vydanie zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov. Tento návrh má parlamentnú tlač 874 a návrh na prerokovanie vo výboroch je v rozhodnutí č. 877. Nech sa páči, pán poslanec Miroslav Kadúc, môžete uviesť návrh zákona. (Rokovanie o návrhu poslancov Národnej rady Slovenskej republiky Miroslava Kadúca, Igora Matoviča a Eriky Jurinovej na vydanie zákona, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov , tlač 874.)
Laššáková, Jana, podpredsedníčka NR SR (2013-10-30):
Pán poslanec Bugár, nech sa páči.
Bugár, Béla, podpredseda NR SR (2019-12-04):
Prezentujme sa a hlasujme o návrhu zo spoločnej správy okrem bodu 6. (Hlasovanie.) Prítomných 134, za 74, proti 1, zdržalo sa 49 poslancov, 10 nehlasovali. Tieto body zo spoločnej správy sme schválili. Bod 6.
P. Hrušovský, predseda NR SR: (2005-10-25):
J. Heriban, poslanec: Ďakujem. Pán predsedajúci, vážené kolegyne, vážení kolegovia, dávam návrh, v ktorom Národná rada Slovenskej republiky žiada vládu Slovenskej republiky, aby predložila správu k problematike investície Kia Motors Corporation a Hyundai Mobis v rámci tridsaťdňovej lehoty.
P. Hrušovský, podpredseda NR SR: (2002-06-27):
Páni poslanci, prerušujem rokovanie o tomto bode programu. Chcem vás, páni poslanci, informovať o tom, že odporúčam, aby sme rokovanie dnešného dňa organizovali tak, že by sme sa ešte vrátili k prerokúvaniu návrhu poslanca Petra Finďa na vydanie zákona, ktorým sa mení a dopĺňa zákon o zdravotnom poistení, kde nevystúpili navrhovateľ a spravodajca v záverečnom stanovisku, ako aj k návrhu zákona o štátnej službe, kde takisto chýba do prerušenia alebo do definitívneho skončenia rokovania o týchto dvoch bodoch programu vystúpenie navrhovateľov a spravodajcov. Preto by som teraz poprosil pána poslanca Finďa ako navrhovateľa a pani poslankyňu Záborskú ako spravodajkyňu, aby zaujali miesto pre navrhovateľov a spravodajcu. Ak sa chcú ešte vyjadriť k rozprave, nech tak urobia. Pán podpredseda Csáky. ( Pokračovanie rokovania o návrhu poslanca Národnej rady Slovenskej republiky Petra Finďa na vydanie zákona, ktorým sa mení a dopĺňa zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov a o doplnení zákona č. 99/1963 Zb. Občianskeho súdneho poriadku v znení neskorších predpisov – tlač 1388.)
Zelník, Štefan, poslanec NR SR (2018-10-17):
Ďakujem za slovo. Vážené panie poslankyne, vážení páni poslanci, dovoľte mi touto cestou pozvať vás na podujatie, ktoré sa uskutoční dnes medzi 13.00 a 14.00 hodinou v rokovacej miestnosti Výboru Národnej rady Slovenskej republiky pre zdravotníctvo. Podujatie pripravujeme v spolupráci so Slovenskou epidemiologickou a vakcinologickou spoločnosťou Slovenskej lekárskej spoločnosti a Kanceláriou Svetovej zdravotníckej organizácie na Slovensku. Zástupcovia Slovenskej epidemiologickej a vakcinologickej spoločnosti Slovenskej lekárskej spoločnosti budú informovať poslancov Národnej rady Slovenskej republiky o stave zaočkovania proti chrípke na Slovensku. Páni poslanci budú mať možnosť sa zaočkovať proti chrípke v ambulancii praktického lekára v priestoroch Národnej rady Slovenskej republiky. Ďakujem.
Blanár, Juraj, podpredseda NR SR (2023-02-02):
Ďakujem. Pán poslanec Svrček, máte možnosť položiť doplňujúcu otázku.
Laššáková, Jana, podpredsedníčka NR SR (2015-04-23):
Pán poslanec Viskupič.
Grendel, Gábor, podpredseda NR SR (2020-07-10):
S faktickou poznámkou ďalej pani poslankyňa Pleštinská.
Hlina, Alojz, poslanec NR SR (2014-10-31):
Ďakujem veľmi pekne. Niekedy naozaj žasnem, pán kolega, nič v zlom, ale že vy už dokážete nasplietať. Prosím vás pekne, ja som dneska nechcel, asi vystúpim. Príbeh storočnej babičky je jasným príbehom storočnej babičky a ktorá nepredstavuje. No, samozrejme, že by nikto nenašiel tridsiatnika silnej postavy, s vytetovanými šípovými krížmi na ramene. Samozrejme, že to by sa tak nepredávalo, hej, aké je to, aké je to zlé. A že ste vy nám to propagovali, však by ste mali byť špeciálne citlivý na propagandu a že vy tej propagande naletíte, lebo Orbán tú storočnú babičku viedol cez tisíce ľudí, cez Horthyovo či aké námestie ako obeť tej zlovôle nie na Slovensku. Propaganda jak vyšitá. A že vy zrovna, rozumiete, vy ste tak nekonzistentný, že to človek žasne, prosím vás. Však si to doberte do toho detailu. Vy ste schopný len preto, aby ste, neviem, či sa zapáčili, alebo ste len niečo povedali, vy by ste v určitý moment neváhali velebiť aj neviem koho. Však si zoberte len dôsledky toho. Príbeh storočnej babičky je naschvál zvoleným príbehom storočnej babičky, lebo je to propaganda. Rozumiete?! Lebo je to propaganda. (Reakcie z pléna.)
Kollár, Boris, predseda NR SR (2022-06-21):
Prosím, prezentujme sa a hlasujeme. (Hlasovanie.) Prítomných 127 poslancov, za 89, proti 1, zdržalo sa 36, nehlasoval 1. Konštatujem, že sme schválili vládny návrh novely zákona o slobode informácií. Teraz vyhlasujem dvojminútovú prestávku, po ktorej budeme pokračovať ďalej v rokovaní Národnej rady. (Prestávka.)
B. Bugár, podpredseda NR SR: (2006-02-02):
Pán poslanec Jarjabek ako prvý, máte slovo.
P. Hrušovský, podpredseda NR SR: (2002-01-30):
P. Hamžík, poslanec: 1, 2, 5 a 6 spoločnej správy, s odporúčaním schváliť.